**НЧ „ЦАР БОРИС ІІІ И ЦАРИЦА ЙОАННА-1931 г. ”**

 **гр. Пловдив, ул. ”Славееви гори” №41 „А”**

 **тел. 032697-726**

**e-mail: nc\_boristreti@abv.bg**

**ОТЧЕТ**

**ЗА**

**ДЕЙНОСТТА НА НЧ „ЦАР БОРИС ІІІ И ЦАРИЦА ЙОАННА-1931 г. ”**

**за 2023 година**

 **І. РАБОТА НА БИБЛИОТЕКАТА ПРЕЗ 2023 ГОДИНА**

 Библиотеката при НЧ “Цар Борис III и царица Йоанна” гр. Пловдив в продължение на дълги години задоволява нуждите и потребностите на населението в района, който обслужва, способства за развитието и обогатяването на културния и обществен живот, запазване на обичаите и традициите. С дейността си библиотеката се стреми да възпитава и утвърждава националното самосъзнание, да развива културно-информационни дейности като предоставяне на социални услуги на населението в този район. Целите на библиотеката са да предостави възможности за повече знания, образование, култура и обучение на своите потребители и да създаде дълготраен интерес към услугите, които предлага.

 Тя е утвърдила своето място сред хората живеещи в района. Дългогодишните читатели са нейното активно звено в работата, като не липсват и нови потребители на услугите, които предлага библиотеката.

Години наред се градят и поддържат връзки с училищата, детските градини и занималните в района. Организират се съвместни начинания, посещения, срещи за запознаване на децата и учениците с библиотеката, с услугите, които предлага, с богатия книжен фонд, предоставя се на децата непосредствения досег с книгата.

Библиотеката участва в програми и проекти за придобиване на нови библиотечни документи, за набавяне на средства за ремонти и др.

Отпечатани са рекламни материали, плакати, листовки, разделители, които се разпостранвяват сред живеещите в района с цел популяризиране на библиотеката и нейната дейност.

КОМПЛЕКТУВАНЕ:

Набавянето на нови библиотечни документи за потребителите на библиотеката се осъществява чрез собствени средства, участие в програми и проекти, дарения от частни лица и обществени организации, дарения получени чрез отдел Методичен към НБ „Иван Вазов” Пловдив.

През 2023 г. са набавени 325 библиотечни документи на стойност 3177,32 лв. От тях 51 тома на стойност 591.98 лв. са закупени със собствени средства, 274 тома на стойност 2585,34 лв. са от дарения. Наличният библиотечен фонд за 2023г. е 16350 библиотечни документи. През тази година общият брой читатели е 410,а броят на раздадени библиотечни единици е 7818.

 Преобладаващият брой читатели са пенсионери и ученици от начален и среден курс.

 Броят на закъснелите и свободни читатели през годината е променлив и непостоянен. Редовно се следи за закъсненията и се изпращат писма или се звъни по телефона на закъснелите читатели. Условията за работа в библиотеката са добри. Затруднена е работата в библиотеката през зимните месеци поради липса на средства за отопление . През този период обслужването на потребителите се извършва в приемна към библиотеката и се заемат библиотечни материали само за дома Услугите които предлага библиотеката са достъпни за всички жадуващи за знания хора, от всички възрасти, от всякакви професии и образование. Специално внимание отделяме на най-малките читатели при общуването им с книгите , с начина на обслужване в библиотеката, с достъпа им до информация.

 Най-голям е броят на набавената художествена литература за възрастни читатели, което е в следствие на това, че тя е най-търсена и най-четена от всички читатели на библиотеката през цялата година. Продължава интереса към творбите на наши и чуждестранни автори, особено популярните през годините и нови автори, чиито книги стават бестселъри за кратък период от време.

Отчитаме повишен интерес на потребителите към психологията, философията и историята, а също и към алтернативната медицина, които намират своите почитатели сред млади и по-възрастни читатели. Новопостъпилите библиотечни документи са изложени на специална витрина на видно място в библиотеката и привличат веднага вниманието и интереса на читателите и посетителите.

В библиотеката се подържа систематичен каталог, който редовно се попълва с новопостъпилите заглавия . Подържа се справочна сбирка от речници , енциклопедии, справочни издания, албуми, атласи и биографични издания .

 Поддържа се за нуждите на ползвателите тематична картотека с много рубрики . Материалите са събрани от периодични издания. В специални папки се съхраняват изрезки от вестници и списания по различни теми като : „Здраве”, „Готварски рецепти”, „Български календарни празници и обичаи”, ”Домашни любимци”, ”Бележити личности”, ”Полезни съвети”, ”Хоби” и др. Тези материали се търсят и ползват при нужда от различни категории възрасти читатели ,защото са систематизирани и леснодостъпни за ползване.

 Библиотеката има свой библиотечен софтуер и предоставя информация на читателите при необходимост. Библиотеката е оборудвана с компютър, ксерокс, принтер и скенер.

 През лятната ваканция учениците посещават по-масово библиотеката, за да прочетат книгите посочени в списъци за учебната година. Опитваме се да задоволим всички желаещи с посочените заглавия , а които липсват се стремим да набавим своевременно.

 Справочният фонд се подържа в добро състояние постоянно, за да бъде винаги ефективен в услуга на потребителите на библиотеката.

**ІІ. Учебна дейност**

През 2023 г. в читалището се води обучение на деца и възрастни в:

Детска музикална школа:

Клас „Пиано”-18 ученика,

Клас „Класическа китара”- 22 ученика,

Клас „Пиано”- 4 ученика

Клас „Цигулка“ – 3 ученика

Клас „Камерна музика” - 6 ученика,

Солфеж –15 ученика

Народно пеене - 15 ученика

Детска езикова школа :

Клас „Английски език” – 8 ученика

Танцова школа за възрастни и деца

Български народни танци /начинаещи/ – 16

Български народни танци/напреднали/ - 14

Танцова школа „Хип-хоп“-17

Студио „Етно кардио“ – 13

Китарен оркестър -11

Фолклорна формация „Бъклица“ – 16

Детска вокална фолклорна група „Българка“ -14

Курсове:

Български език и литература-10

Математика-11

Клубове:

 Клуб за традиции и фолклор „Оренда“ 16

 Клуб „Приятели на книгата“-възрастни 17

 Клуб „Приятели на книгата“-деца 19

 Клуб „Приятели на музиката“ 22

 Клуб „Знам и мога“ 18

За поредна година ученици от ДМШ при читалището завоюваха престижни награди от местни, национални и международни конкурси:

 **Местни фестивали и конкурси**:

**Фестивал на китарата „Поколения“**

* Теодор Игнатов – китара – Първа награда
* Максим Ефремов – китара – Първа награда
* Ивайло Бонин - китара – Първа награда

**Местен фолклорен конкурс „Слав Бойкин“, гр. Раковски**

* Детска вокална фолклорна група „Българка“- златен медал

**Национални конкурси:**

**Национален музикален конкурс „Милчо Петров“**

* Стилиян Манев – пиано – Първа награда

**Национален конкурс за млади пианисти „Нашите деца свирят Бах“,гр.София**

* Стилиян Манев – пиано – Първа награда

**Национален фолклорен конкурс „Пиленце пее“**

* Детска вокална фолклорна група „Българка“- златен медал
* Димитър Пешев – сребърен медал

 **Международни конкурси:**

 **Международен музикален конкурс „VIVAPIANO“**

* Стилиян Манев – пиано – първа награда

**Международенконкурс за музикално,танцово и изобразително изкуство « Орфееви таланти»**

 **-** Силвия Веселинова - пиано - трета награда и едногодишна стипендия

 **Международен клавирен конкурс „Неравноделно“**

* Стилиян Манев – пиано – първа награда
* Силвия Веселинова - пиано - трета награда

Активно се включват в читалищния живот и клубовете „Приятели на книгата” /възрастни и деца/ , „Приятели на музиката” клуб ”Знам и мога” и клуб ”Оренда”.

 **ІІІ.Културно-масова работа**

Цялата 2023 година осъществихме различни културни и образователни прояви. В тях взеха участие млади таланти както от Детската музикална школа,така и от клубовете по интереси към читалището. Активни участници в културните събития през годината бяха ученици от ОУ ”Ст. Михайловски”, СУ ”Д. Талев” и Частна детска занималня „Хари Потър”и детските градини в района:

Организирани прояви:

1. 5 януари- Зимни празници, обичаи и вярвания - беседа с деца от 2 клас на ОУ „Стоян Михайловски”;
2. 22 януари- Пресъздаване на обичаите свързани с Бабинден- клуб „Оренда“ заедно с читатели на библиотеката;
3. 18 февруари – „Тренировка в танц с Гого“- студио „Етно кардио“, зала „Сила“;
4. 1 март- „Мартеницата- символ на здраве и дълголетие”- творческа работилница с деца от 3 група от ДГ „Здравец”;
5. 5 март- Отбелязване на националния празник с беседа на тема 3 март с деца от 3 клас ОУ „ Стоян Михайловски” ;
6. 8 март – „Най-добрата майка”- изработване на картички за мама с деца от 2 група ДГ „Светлина” (филиал);
7. 24 март – Часът на Земята- „Концерт на свещи“ -ученици от ДМШ
8. 1 април- Денят на хумора и сатирата- четене на забавни произведения с деца от 3 група ДГ „Светлина” (филиал)
9. 4 април- „Походът на книгите” по случай денят на детската книга- четене на любими приказки заедно с деца от 2 клас на ОУ „Стоян Михайловски”;
10. 5 април -Пролетен концерт на ДМШ;
11. 23 април- Световен ден на книагата и авторското право- литературно четене „Деца четат на родители” с читатели на библиотеката;
12. 2 май –„Весел Великден”- творческа работилница с деца от 4 група от ДГ „Здравец”;
13. 10 май- „Ден в библиотеката” – беседа и обиколка в библиотеката с деца от 4 група от ДГ „Здравец”;
14. 23 май- „Празник на славянската писменост и култура”- рецитиране на произведения свързани с 24 май с деца от детски клуб „Знам и мога”
15. 1 юни- конкурс „Най- млад читател на библиотеката”;
16. 5 юни -Световен ден на околната среда с деца от IV клас на ОУ „Стоян Михайловски“;
17. 21 юни – Годишен концерт на ДМШ;
18. 26 юни- „Как да бъдем по-активни”- беседа с деца от 4 група ДГ „Светлина” (филиал);
19. 10 юли- „Весела ваканция”- творческа работилница с деца от 3 група на ДГ ”Здравец”;
20. 22 август -„В необятния свят на книгите”- беседа за любима прочетена книга от списъците за лятото с деца от клуб „Знам и мога”;
21. 24 септември- Отбелязване на денят на Независимостта с беседа на тази тема с деца от 4 клас на ОУ „Стоян Михайловски”;
22. 30 октомври – Концерт, посветен на Деня на народните будители
23. 1 ноември- „Стани библиотекар за един ден”- заедно с деца от 3 група ДГ „Светлина” (филиал);
24. 21 ноември- Отбелязване на денят на християнското семейство с беседа на тази тема с деца от клуб „Знам и мога”;
25. 22 ноември Ден на четенето с деца от I клас на ОУ“Стоян Михайловски“;
26. 23 ноември „Четенето дава възможност“ с деца от предучилищна група на ДГ “Валентина“;
27. 3 декември- Коледна работилница за изработване на коледни играчки с деца от 4 група ДГ „Светлина” (филиал);
28. 20 декември-Традиции и вярвания свързани с Игнажден- беседа по темата с деца от 4 група ДГ” Здравец”;
29. 21 декември - Коледен концерт с деца от ДМШ

Участия в културни прояви:

1. 7 април – участие на Стилиян Манев в Международен музикален конкурс „VIVAPIANO“
2. 8 април - Участие на Стилиян Манев/пиано/ в гала концерт в Национална музикална академия „Проф. Панчо Владигеров“, София
3. 31 март - Участие на Силвия Веселинова/пиано/ в „Ден на таланта“ на ЕГ „Пловдив“
4. 19 април – Пролетен концерт на Детските музикални школи в града – зала „Съединение“;
5. 20 май - Участие на Детска вокална група „Българка“ в Народен събор „Лаута“;
6. 4 юни– Участие на ученици от ДМШ в Национален музикален конкурс „Милчо Петров“;
7. 5 юни – Участие на Ноан Бенкер /пиано/ в Празничен концерт съвместно с ЧУ „Слънчеви лъчи“
8. 9 юни – Участие на Стилиян Манев/пиано/ и Стефан Христов/пиано/ в Празничен концерт на СУ „К. Величков“;
9. 17 юни – Участие на ученици от ДМШ / клас Китара/ във Фестивал на китарата „Поколения“;
10. 17 юни - Участие на Стилиян Манев в ХII Международен конкурс за млади пианисти „Нашите деца свирят Бах“
11. 20 юни – Участие на деца от ДМШ в благотворителен концерт за деца със специални потребности;
12. 27 юни – Участие на ученици от класа по пиано в клавирен концерт в зала „Съединение“
13. 15 юли – Участие на Силвия Веселинова в Международен конкурс за музикално, танцово и изобразително изкуство „ Орфееви таланти“;
14. 21-24 септември – Участие на фолклорен клуб „Бъклица“ в Международен фолклорен фестивал „Море от ритми“, гр. Балчик;
15. 7 октомври - Участие на Детска вокална група „Българка“ в Национален конкурс „Пиленце пее“;
16. 7 октомври - Участие на фолклорен клуб „Бъклица“ във Фолклорен фестивал “Среща в Тракия“, гр.Първомай;
17. 23 октомври - Участие на Детска вокална група „Българка“ в гала – концерт на лауреатите на Национален конкурс „Пиленце пее“;
18. 1 ноември - Участие на Детска вокална група „Българка“ в общоградски концерт, посветен на Деня на народните будители;
19. 18 ноември- Участие на Детска вокална група „ Българка“ във Фолклорен конкурс „Слав Бойкин“,гр. Раковски;
20. 25 ноември - Участие на фолклорен клуб „Бъклица“ във Фолклорен фестивал „Тракийска броеница“, гр. Пазарджик;
21. 10 декември Участие на ученици от класа по пиано в Международен клавирен конкурс „ Неравноделно“
22. Участие на Александър Димитров – китара в „Ден на таланта“ на ОУ “А. Константинов“;